EkBass/fiwiki-20250220-pages-articles huggingface dataset:
Nathan Kimball

Nathan Kimball (22. marraskuuta 1822 – 21. tammikuuta 1898) oli yhdysvaltalainen lääkäri, sotilas ja poliitikko. Sotilaana Kimball palveli ensin Yhdysvaltain-Meksikon sodassa kapteenina ja myöhemmin Pohjoisvaltioiden kenraalina Yhdysvaltain sisällissodassa. Kimball toimi sisällissodan alussa Indianan 14. rykmentiä komentavana everstinä, mutta sai ylennyksen prikaatikenraaliksi ensimmäisen Kernstownin taistelun jälkeen keväällä 1862. Taistelussa Kimball toimi divisioonansa komentajana oikean komentajan James Shieldsin haavoittumisen jälkeen ja torjui onnistuneesti Stonewall Jacksonin hyökkäyksen. Sodan lopulla Kimball sai vielä brevet-ylennyksen kenraalimajuriksi. Sodan jälkeen Kimball lähti mukaan politiikkaan. Kimball toimi muun muassa Indianan osavaltion valtiovarainministerinä ja useissa erilaisissa poliittisissa viroissa Utahin territoriossa. == Lähteet == Luokka:Yhdysvaltain sisällissodan pohjoisvaltioiden kenraalit Luokka:Yhdysvaltalaiset sotilaat Luokka:Yhdysvaltalaiset poliitikot Luokka:Vuonna 1822 syntyneet Luokka:Vuonna 1898 kuolleet
Dieta

Dieta Oy on vuonna 1993 perustettu suomalainen ammattikeittiölaitteita-, astioita- ja tarvikkeita maahantuova, markkinoiva ja valmistava yritys, jonka omistaa suomalainen pääomasijoitusyhtiö MB Rahastot. Dieta-yhtiön emoyhtiö on Dieta Group Oy. Vuonna 2015 MB Rahastot sijoitti Dietaan. == Lähteet == == Aiheesta muualla == * Dietan verkkosivut Luokka:Suomalaiset teollisuusyritykset
Sahanpururevolveri

Sahanpururevolveri on Reijo Mäen 17 tarinaa sisältävä kokoelma vuodelta 2013. Kertomuksissa on joitakin toistuvia aiheita: salamurhat ja teloitukset, katoamiset, suhde Venäjään eri aikoina, kirjeet tai viestit eri muodoissa (tuohesta videokasettiin), halvaantumiset sekä auto-onnettomuudet. Kertomukset sijoittuvat eri aikakausiin: sota-aikaan, markka-aikaan, nykyisyyteen ja tulevaisuuteen. Tapahtumapaikka on yleensä Turun seutu. Jussi Vares on mukana muutamassa kertomuksessa. Tarinoista neljä on aiemmin julkaisemattomia. Osa on julkaistu aiemmin myös kokoelmissa Aito turkki ja Ehtookellot. == Vastaanotto == Turun Sanomien Matti Komulaisen mukaan Mäki onnistuu yllättämään useamman kerran uusilla aluevaltauksillaan. Sota-aikaan sijoittuvasta tarinasta hän arvelee, että myös uskottava epookkiromaani syntyisi Mäeltä vaivatta. == Lähteet == Luokka:Reijo Mäen kirjoittamat kirjat Luokka:Vuoden 2013 kirjat
Paraguayn presidentti

Paraguayn presidentti on Paraguayn valtionpäämies. Presidentti valitaan suoralla kansanvaalilla viisivuotiselle toimikaudelle, sama henkilö voi toimia presidenttinä vain yhden kauden. Presidenttiä ja varapresidenttiä äänestetään samassa vaalissa. Viitattu 25.12.2018 Presidentti Kausi Puolue Carlos Antonio López 1844–1862 Francisco Solano López 1862–1869 Cirilo Antonio Rivarola 1869–1870 Facundo Machaín 1870 Cirilo Antonio Rivarola 1870–1871 Salvador Jovellanos (vt.) 1871–1874 Juan Bautista Gill 1874–1877 Higinio Uriarte (vt.) 1877–1878 Cándido Bareiro 1878–1880 Bernardino Caballero 1880–1886 Partido Colorado Patricio Escobar 1886–1890 Partido Colorado Juan Gualberto González 1890–1894 Partido Colorado Marcos Morínigo (vt.) 1894 Partido Colorado Juan Bautista Egusquiza 1894–1898 Partido Colorado Emilio Aceval 1898–1902 Partido Colorado Andrés Héctor Carvallo (vt.) 1902 Partido Colorado Juan Antonio Escurra 1902–1904 Partido Colorado Juan Bautista Gaona (vt.) 1904–1905 Liberaalit Cecilio Báez (vt.) 1905–1906 Liberaalit Benigno Ferreira 1906–1908 Liberaalit 80px Emiliano González Navero (vt.) 1908–1910 Liberaalit Manuel Gondra 1910–1911 Liberaalit Albino Jara (vt.) 1911 Liberaalit Liberato Marcial Rojas (vt.) 1911–1912 Liberaalit Pedro Peña (vt.) 1912 Partido Colorado 80px Emiliano González Navero (vt.) 1912 Liberaalit Eduardo Schaerer 1912–1916 Liberaalit Manuel Franco 1916–1919 Liberaalit José Pedro Montero (vt.) 1919–1920 Liberaalit Manuel Gondra 1920–1921 Liberaalit Eusebio Ayala (vt.) 1921–1923 Liberaalit Eligio Ayala (vt.) 1923–1924 Liberaalit Luis Alberto Riart (vt.) 1924 Liberaalit Eligio Ayala 1924–1928 Liberaalit José Guggiari 1928–1932 Liberaalit Eusebio Ayala 1932–1936 Liberaalit Rafael Franco (vt.) 1936–1937 Helmikuun vallan- kumouksellisten puolue Félix Paiva 1937–1939 Liberaalit José Estigarribia 1939–1940 Liberaalit Higinio Moríñigo 1940–1948 Juan Manuel Frutos (vt.) 1948 Partido Colorado Juan González 1948–1949 Partido Colorado Raimundo Rolón (vt.) 1949 Partido Colorado Felipe Molas 1949 Partido Colorado Federico Chaves 1949–1954 Partido Colorado Tomás Romero (vt.) 1954 Partido Colorado Alfredo Stroessner 1954–1989 Partido Colorado Andrés Rodríguez Pedotti 1989–1993 Partido Colorado Juan Carlos Wasmosy 1993–1998 Partido Colorado Raúl Cubas 1998–1999 Partido Colorado Luis González 1999–2003 Partido Colorado Nicanor Duarte 2003–2008 Partido Colorado Fernando Lugo 2008–2012 Isänmaallinen allianssi muutoksen puolesta Federico Franco 2012–2013 Radikaaliliberaalit Horacio Cartes 2013–2018 Partido Colorado Mario Abdo Benítez 2018–2023 Partido Colorado Santiago Peña 15. elokuuta 2023 alkaen Partido Colorado == Lähteet == == Aiheesta muualla == * Luokka:Luettelot presidenteistä
Mamprusit

Mamprusit ovat gurilaista mamprulin kieltä puhuva kansa Ghanan koillisosassa sekä lähialueilla Togossa ja Burkina Fasossa. Pieniä ryhmiä asuu myös Norsunluurannikolla ja Malissa. Mampruseja on 150 000 henkeä. Kansanperinteen mukaan mamprusit ovat saapuneet nykyiselle alueelleen koillisesta. He muodostivat 1400-luvulla samannimisen valtion, jonka keskuksena toimi Nalerigu. Perinteisiä elinkeinoja ovat trooppinen kaskiviljely, karjanhoito ja kalastus. Tärkeimmät viljelykasvit ovat hirssi, durra, fonio, maissi, maapähkinä, pavut ja vihannekset. Käsityöammatteja ovat metallin käsittely, punonta ja savenvalanta. Monet käyvät ansiotöissä Ghanan eteläosan kaakaoviljelmillä. Mamprusien kylät ovat pieniä. Savitiilistä rakennetut talot ovat pyöreitä ja usein kaksikerroksisia. Asuntoja ja talousrakennuksia ympäröi muuri ja piha on katettu tasakatolla. Perinteinen vaatetus on miehillä pitkä lyhythihainen paita, naisilla lanteiden ympärille kiedottu kangaskaistale. Ruokavalio koostuu puuroista, keitoista, kakkaroista, hedelmistä, vihanneksista, maidosta ja kalasta. Perinteinen yhteiskunta perustuu suurperheiden muodostamiin kyläyhteisöihin, patrilineaarisiin sukuihin, ja ašanteilta omaksuttuun soturilaitokseen. Avioliitto on virilokaalinen, polygynia ja ostoavioliitto ovat yleisiä. Suurin osa mampruseista harjoittaa perinteistä uskontoa, johon kuuluu esi-isien ja luonnonvoimien palvontaa sekä taikuutta. Osa on sunnimuslimeja tai protestantteja. ==Lähteet== Luokka:Burkina Fason etniset ryhmät Luokka:Ghanan etniset ryhmät Luokka:Malin etniset ryhmät Luokka:Norsunluurannikon etniset ryhmät Luokka:Togon etniset ryhmät
Oisín

Oisín on Fenian sykliin kuuluvissa tarinoissa Finn mac Cumhaillin ja Sadbhin poika ja yksi soturijoukko Fiannan rohkeimmista jäsenistä.Green 1997, s. 166 Oisín merkitsee "pikku hirvi". Nimen antoi hänen isänsä löytäessään poikansa Ben Bulbenin rinteiltä.Kerrigan 2016, s. 131 Musta druidi Fear Doirche oli lumonnut Oisinin äidin vasaksi, ja Finn löytää Oisinin hylättynä metsästä, sen jälkeen kun druidi oli käynyt noutamassa Sadbhin takaisin. Oisin kasvatetaan Fiannan joukossa. Oisinista kasvaa mahtava soturi ja Irlannin merkittävin runoilija. Oisinin kuuluisin seikkailu on hänen vierailunsa ikuisen nuoruuden maassa, Tir na Nogissa. Hänet lumoaa Tir na Nogin kuninkaan tytär Niamh (tai Niav) Kultatukka, ja he menevät naimisiin. He elävät onnellisina ja Niamh synnyttää Oisinille paljon lapsia, mutta Oisin alkaa kaivata vanhaa elämäänsä. Vaikka Niamh vastustaa matkaa, hän lainaa silti Oisinille taikahevosensa. Oisin palaa Irlantiin vain huomatakseen, että 300 vuotta on kulunut. Niamh on varoittanut Oisinia, että jos tämä tahtoo palata takaisin vaimonsa luo, ei hän saa astua oman maansa kamaralle. Oisin onkin varovainen, mutta putoaa vahingossa hevosensa selästä, jolloin hän kuolee välittömästi kurttuisena 300-vuotiaana ukkona.Cotterell 1996, s. 228 ==Lähteet== *Cotterell, Arthur: Maailman myytit ja tarut. WSOY 1996. ISBN 951-0-17102-6 *Green, Miranda J. : Dictionary of Celtic Myth and Legend. Thames & Hudson 1997. ISBN 0-500-27975-6 *Kerrigan, Michael: Celtic legends: Heroes and warriors, myths and monsters. Amber Books Ltd 2016. ISBN 978-1-78274-331-6 === Viitteet === Luokka:Irlantilainen mytologia
Zemidjan

Zemidjan (tai zem tai Zemi-john) on eräänlainen taksi Beninissä ja Togossa Länsi-Afrikassa. Zemidjanit ovat moottoripyöriä, jotka kuljettavat matkustajia kaupungeissa ja kylissä. Eniten niitä on maan suurimmassa kaupungissa Cotonoussa, jossa niitä on arviolta noin 72 000. Cotonoun kaupungissa zemidjanit saavat kuljettaa vain yhtä matkustajaa, mutta muissa kaupungeissa saattaa moottoripyörän satulassa olla useita matkustajia. Hinnat ovat neuvoteltavissa. Kuljettajien puvut ovat värikoodatut kaupungin mukaan ja heidän rekisteröintinumeronsa ovat selässä. Nimi zemidjan juontuu fonin kielestä, jossa zémidjan tarkoittaa "vie minut sinne nopeasti" tai "ota minut nopeasti". Zemidjania on tapana kutsua "kekenoksi". Fonin kielestä johdettu sana 'Keke' on moottoripyörä ja 'no' tarkoittaa 'omistaja': Kekeno tarkoittaa siis kirjaimellisesti 'moottoripyörän omistaja'. Vapaa zemidjan pysähtyy yleensä kohdalle, ja matkustaja ja kuljettaja neuvottelevat matkan hinnasta, joka riippuu lopullisesta määränpäästä. Vähimmäismäärä on 100 FCFA. Noustessa moottoripyörän selkään on varottava, että kuuma pakoputki ei polta jalkaa. Nelson Roubertin ohjaama elokuvassa nimeltä Dreamcycles kuvattiin kekenoseja Tevisodji puistossa. == Lähteet == Luokka:Taksi- ja tilausliikenne Luokka:Benin
Lauri Heiman

Lauri Mauritz Heiman (1913 – 1989) oli suomalainen kauppateknikko ja Porvoon paikallishistoriaa tutkinut historioitsija. Hän sai kotiseutuneuvoksen arvon 1986. Synnyin- ja kuolinvuosi Fennicasta.Suomen Kotiseutuliitto ; Kotiseutuneuvokset vuodesta 1969 alkaen Heiman sai Lauri Jäntin säätiön kunniamaininnan vuonna 1985 Porvoon historiaa ja kulttuurielämää koskevasta tutkimus- ja julkaisutyöstä.Lauri Jäntin säätiö : Palkitut 1985-2016 == Teoksia == * Porvoon vaiheita. WSOY 1971 * Ainutlaatuinen Vanha Porvoo ; valokuvat Risto Valkeapää ym. Uusimaa, Porvoo 1976 * Porvoolaisia. Uusimaa, Porvoo 1978 * Porvoo, sä vanha. Uusimaa, Porvoo 1979 * Kaksi kauppaneuvosta ; kuvat Erkki Ainola ym. Uusimaa, Porvoo 1980 (kohdehenkilöinä August Eklöf ja Johannes Askolin) * Maini : Koskenkylän tytär Maini Johanna Askolin. Uusimaa, Porvoo 1981 * Elämänmenoa Porvoossa. Uusimaa, Porvoo 1982 * Porvoon vaiheita 1900-1920. Uusimaa, Porvoo 1983 * Muistorikas, ystävällinen Porvoo. Pro Borgoa seura, Porvoo 1985 * Solitander : hänen kauppahuoneensa vaiheet. Pro Borgoa seura, Porvoo 1987 == Lähteet == Luokka:Suomalaiset tietokirjailijat Luokka:Vuonna 1913 syntyneet Luokka:Vuonna 1989 kuolleet
Mario Abdo Benítez

Mario Abdo Benítez (s. 10. marraskuuta 1971) on paraguaylainen poliitikko, joka toimi maansa presidenttinä 2018–2023. Hän edustaa konservatiivista Partido Colorado -puoluetta. Hänen isänsä oli diktaattori Alfredo Stroessnerin läheinen avustaja, mikä on herättänyt närää paraguaylaisissa. Benítezilla on libanonilaista juuria. Mario Abdo Benítez muutti Yhdysvaltoihin 6-vuotiaana, opiskeli siellä markkinointia ja toimi rakennusmestarina ennen kuin lähti politiikkaan vuonna 2004. == Kunnianosoituksia == * Loistavan jaden ritarikunta (Taiwan, 2018) * Italian tasavallan ansioritarikunta (Italia, 2023) == Lähteet == Luokka:Paraguayn presidentit Luokka:Vuonna 1971 syntyneet
Douglas D-558-1 Skystreak

Douglas Skystreak (Douglas D-558-1, D-558-1) on Douglas Aircraft Company- yhtiön suunnittelema ja valmistama yhdysvaltalainen koekone, joka ei liittynyt kuuluisaan X-sarjaan (X=Experimental). Skystreakin voimanlähde oli suihkumoottori, joita koneessa oli yksi. Niin kutsutusti suorasiipinen kokeilulentokone saavutti P-80:n jälkeen seuraavan, 1 000 km/h ylittäneen nopeusennätyksen, nopeudella 1 031,178 km/h. Nopeusennätyksen teki T.F. Caldwell päivämäärällä 20. elokuuta 1947. Lisäksi M.E. Carl saavutti 1 047,536 km/h 25. elokuuta 1947. Tämän koneen seuraaja, D-558-2, Skyrocket rikkoi 2 Machin nopeuden.MMM 1955: s. 203. Douglas Skystreakiin liittyvä työstö alkoi Ed Heinemannin johdolla heti toisen maailmansodan jälkeen. Koneesta tuli suorasiipinen, kuten myös oli Lockheed P-80, sillä siinä ei ollut huomioitu esim. Alexander Lippischin, eikä esim. Me-262:n työn tuloksia.https://www.navalaviationmuseum.org/attractions/aircraft- exhibits/item/?item=d-558-1_skystreak Viitattu 27.12.2018. Konetyypin lentokokeita toteutettiin Murocin eli nykyisen Edwardsin lentotukikohdasta.https://www.nasa.gov/centers/armstrong/news/FactSheets/FS-036-DFRC.html Viitattu 27.12.2018. ==Lähteet== D-558-1 Skystreak Luokka:Yhdysvaltalaiset experimental-ilma-alukset Luokka:1940-luvun experimental-ilma-alukset
Kodin ja koulun yhteistyö

Kodin ja koulun yhteistyö tarkoittaa koulun ja oppilaan huoltajien välistä yhteistyösuhdetta, jonka avulla edistetään oppilaan koulunkäyntiä. Opetuksen järjestäjä on vastuussa yhteistyön edellytysten luomisesta sekä siitä, että huoltajat saavat tietoa lastensa oppimisesta ja yleisestä koulutyöstä. Kodin ja koulun yhteistyön yleisimpiä muotoja ovat muun muassa vanhempainillat ja arviointikeskustelut sekä tiedottaminen Wilman ja sähköpostin avulla. Huoltajien kanssa keskustellaan esimerkiksi oppimiseen liittyvistä tavoitteista, arvioinnista, työtavoista sekä lukuvuoden yleisestä kulusta. Myös koulun oppilaiden vanhempien keskinäiselle vuorovaikutukselle luodaan mahdollisuuksia muun muassa vanhempainyhdistystoiminnan ja eri tapahtumien kautta. Kodin ja koulun yhteistyö korostuu muutosvaiheissa, esimerkiksi oppilaan aloittaessa koulun tai hänen opettajansa vaihtuessa. == Lähteet == Luokka:Koulutus
Gloster-Whittle E. 28/39

Gloster-Whittle E.28/39 on ensimmäinen brittiläinen suihkuhävittäjän prototyyppi. Konetyyppi kykeni alkuun saavuttamaan vain 660 km/h nopeuden.MMM 1955; Mitä-Missä-Milloin - Kansalaisen Vuosikirja 1955: s. 203. Koneen innovatiivisuus ei rajoittunut vain yksinomaan suihkumoottoriin. Laskutelineen järjestely oli myös sekin uutta. Siinä nokkapyörä korvasi perinteisen kannuspyörään pohjautuvan järjestelyn.Humble, R., 1976: Toisen maailmansodan lentokoneet, s.32 Siipirakenne oli perinteinen elliptinen eli sekä johto- että jättöreunalta kaareva siipi. E.28/39:n suunnittelusta vastasivat Gloster Aircraft Company ja Royal Aircraft Establishment (RAE) -tutkimuslaitoksen aerodynamiikan osasto Farnborough’ssa. Koneen pääsuunnittelija oli Glosterin George Carter, ja kehitystyö tapahtui läheisessä yhteistyössä voimalaitteiden suunnittelusta vastanneen Power Jets -yhtiön Frank Whittlen kanssa. Prototyyppi W4041:n tuotanto alkoi Glosterin Brockworthin tehtaalla, mutta siirrettiin koneen rakentamisen loppuvaiheella Cheltenhamissa sijainneelle Regent Motorsin tehtaalle ilmapommituksissa tuhoutumisen riskin pienentämiseksi. Koneita valmistettiin kaksi kappaletta, jotka olivat W4041/G ja W4046. Ensimmäinen prototyyppi teki ensilentonsa 15. toukokuuta 1941 ja toinen 1. maaliskuuta 1943. Ensimmäisen prototyypin rekisteritunnuksen viimeinen G-kirjain viittasi koneen salaiseen luonteeseen. Kone suojattiin katseilta pressupeitolla lentojensa välillä. Myöhemmin valmistunut W4046 tuhoutui 30. heinäkuuta 1943 sattuneessa onnettomuudessa, kun sen siivekkeet juuttuivat. Lentäjä pelastui laskuvarjolla. W4041/G on ollut vuodesta 1946 esillä Lontoon Science Museumissa. E. 28/39 -ohjelmalla oli merkittävä rooli ensimmäisen sarjatuotantoon edenneen brittiläisen suihkuhävittäjä, Gloster Meteorin, kehityksessä. E. 28/39:ää käytettiin pitkälti Meteorin voimalaitteen koealustana. == Tekniset tiedot == == Lähteet == == Aiheesta muualla == * * * E. 28/39 Luokka:Brittiläiset experimental-ilma-alukset Luokka:1940-luvun experimental-ilma-alukset
Pekka Niskanen (taiteilija)

Pekka Niskanen (s. 1961)Av-arkki on kuvataiteilija, joka työskentelee nykytaiteen kentällä myös kuraattorina ja opettajana. Niskanen väitteli kuvataiteen tohtoriksi 2014. Hänen väitöskirjansa otsikko on "Taide identiteettien politiikan rakentajana". Niskasen teoksia on Helsingin taidemuseo HAMin ja Nykytaiteen museo Kiasman kokoelmissa. Videoteoksia on esitetty muun muassa New Yorkin White Box -galleriassa vuonna 2004 ja Galleria Hippolytessä 2014. Hän on lavastanut ja puvustanut vuonna 2005 Rigoletton Göteborgin oopperaan. Niskasen lyhytelokuva Minä ja La Tourette (2015) on saanut rahoitusta usealta taholta: Oskar Öflundin säätiö, Taike, Helsingin kulttuurikeskus, VISEK Visuaalisen taiteen edistämiskeskus, AVEK - Audiovisuaalisen Viestintäkulttuurin Edistämiskeskus. Kadonneen kuvion rahoittajia olivat AVEK - Audiovisuaalisen Viestintäkulttuurin Edistämiskeskus/ Veli Granö ja VISEK Visuaalisen taiteen edistämiskeskus. Pitkän dokumentin Virtuaalisen sodan (2012) rahoittivat AVEK - Audiovisuaalisen Viestintäkulttuurin Edistämiskeskus, Suomen elokuvasäätiö SES ja Yleisradio / TV 1. Se on esitetty Ylen Dokumenttiprojektissa.. ==Elokuvia ja videoinstallaatioita== * Minä ja La Tourette (2015), kuvaus, leikkaus, ohjaus, käsikirjoitus (kaksikanavainen videoinstallaatio) * Virtuaalinen sota (Virtual War 2012), ohjaus, käsikirjoitus (pitkädokumentti) * East Timor at Peace Station (2009), tuottaja, ohjaus, käsikirjoitus, leikkaus (kokeellinen videoinstallaatio) * Kadonnut kuvio (2003), tuottaja (lyhyt kokeellinen elokuva) * Ryokan Mother Tongue - Hotelli Äidinkieli (2002), käsikirjoitus, tuottaja, ohjaus, leikkaus (kaksikanavainen videoinstallaatio) * Girl Bathing in a Kitchen Sink, A (2000), ohjaus, käsikirjoitus, leikkaus (kokeellinen elokuva) esitetty 15.2.2001 YLE TV1 Uusi Kino * 4 Songs: As a Matter of Fat (1998), ohjaus (kaksikanavainen videoinstallaatio) Kiasman kokoelma == Lähteet == * * pekkaniskanen.com === Viitteet === == Aiheesta muualla == * Pekka Niskanen, Illume *Pekka Niskanen: Taide identiteettien politiikan rakentajana (2014) * Luokka:Suomalaiset videotaiteilijat Luokka:Vuonna 1961 syntyneet Luokka:Elävät henkilöt
12 vuotta orjana

12 vuotta orjana on yhdysvaltalaisen Solomon Northupin vuonna 1853 julkaistu muistelmateos, johon perustuva elokuva 12 Years a Slave voitti vuonna 2014 parhaan elokuvan Oscar-palkinnon. Kirjassaan Northup kertoo, kuinka hänet siepattiin ja myytiin orjaksi Yhdysvalloissa 1840-luvulla. Northup vietti orjuudessa 12 vuotta, kunnes hän pääsi vapaaksi ja pystyi palaamaan perheensä pariin. Kirja ilmestyi ensimmäistä kertaa suomeksi vuonna 2018 kustantamoyhtiö Oppianin julkaisemana. == Lähteet == == Aiheesta muualla == * Ote kirjasta: 12 vuotta orjana. Luokka:Vuoden 1853 kirjat
Rintamanaisten Liitto

Rintamanaisten Liitto r.y. oli vuosina 1980–2013 toiminut suomalainen järjestö, johon kuului talvisodan, jatkosodan ja Lapin sodan aikana sotatoimialueilla ja rintamilla hoito-, huolto-, viesti-, valvonta-, toimisto- ja siivoustehtävissä lottina, sairaanhoitajina, apusisarina sekä työkomennuksen saaneina toimineita. Liitto perustettiin 21. syyskuuta 1980 yhdistämään viiden rintamaisten liiton toiminta. Vuonna 2011 Rintamanaisten liittoon kuului 22 paikallista tai alueellista yhdistystä sekä yhdeksän jo purkautuneiden rintamanaisyhdistysten toimintaa jatkanutta kerhoa. Kerhojen jäsenet olivat liittyneet Rintamanaisten Liittoon henkilöjäseninä. Kaikkiaan henkilöjäseniä ja jäsenyhdistysten jäseniä oli vuonna 2011 noin 2 700. Liitto oli myös Naisten Valmiusliiton jäsenyhteisö. Rintamanaisten Liitto lakkautettiin 6. maaliskuuta 2013 jäsenten iän käytyä korkeaksi. Yhdistysrekisteristä liitto poistettiin 15. huhtikuuta 2013. == Lähteet == Luokka:Naisten Valmiusliitto Luokka:Suomalaiset veteraanijärjestöt
Sporadinen E

Sporadinen E on radiosää, joka toteutuu silloin, kun ilmakehän E-kerrokseen auringonpilkkumaksimin aikaan tavanomaisen auringonpilkkutihentymän ylittävä kerros. Tämä satunnainen ilmakehän E-kerroksen auringonpilkkujen runsaus aiheuttaa E-kerroksen satunnaisen auringonpilkkurunsauden mukaisen parantuneen mahdollisuuden vastaanottaa tavanomaista kauempaa radioaaltoja mm. DX- kuuntelussa http://oh3tr.fi/suomi/kurssi/aallon_etenemismuodot.pdf == Lähteet == Luokka:Radiotekniikka
Hidalgon piirikunta (Texas)

Hidalgon piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 774 769 vuonna 2010 ja sen pinta-ala on 4 100 neliökilometriä. Hidalgon suurin kaupunki on McAllen ja sen hallintokeskus on Edinburg. Hidalgon piirikunta perustettiin 1852 ja se sai nimensä pappi Miguel Hidalgo y Costillalta. == Maantiede == Yhdysvaltain väestönlaskentaviraston mukaan alueen pinta-ala on 4 100 km². Pinta-alasta on 4 069 km² maata ja 31 km² vettä. Veden osuus on 0,8 prosenttia. ==Lähteet== == Aiheesta muualla == Luokka:Texasin piirikunnat
Durant

Durant voi tarkoittaa seuraavia: == Paikkoja == * Durant, kaupunki Oklahomassa, Yhdysvalloissa == Henkilöitä == * Albert Durant (1892–1958), belgialainen vesipalloilija * Isabel Durant (s. 1991), australialainen näyttelijä * Isabelle Durant (s. 1954), belgialainen poliitikko ja europarlamentaarikko * Kevin Durant (s. 1988), yhdysvaltalainen koripalloilija * Will Durant (1885–1981) yhdysvaltalainen kirjailija, opettaja ja historioitsija * William C. Durant (1861–1947), yhdysvaltalainen autotehtailija === Kuvitteellisia henkilöitä === * Durant, Pokémon == Muita merkityksiä == * Durant, Yhdysvalloissa 1921–1926 ja 1928–1932 valmistettu automerkki * Durant Motors, Yhdysvalloissa 1921–1931 toiminut ajoneuvoja valmistanut yhtiö
Itselääkitys

Itselääkitys tarkoittaa lääkkeen tai päihteiden käyttöä itse annostellen henkisiin tai fyysisiin vaivoihin ilman lääkärin määräystä ja valvontaa.https://meshb.nlm.nih.gov/record/ui?ui=D012651 Vuonna 2005 on tutkimuksessa havaittu, että mielenterveysongelmien itselääkitys viimeisten 30 vuorokauden aikana liittyy mielenterveyspalveluiden riittämättömyyteen viimeisen vuoden aikana.https://www.ncbi.nlm.nih.gov/pmc/articles/PMC1361129/ ==Katso myös== *Päihdehäiriö *Kaksoisdiagnoosi *Lohtusyöminen ==Lähteet== ==Kirjallisuutta== *Khantzian, Edward. Treating Addiction as a Human Process. 1991. ISBN 9780765701862 ==Aiheesta muualla== *Psychiatric Times: The Theory of Self-Medication and Addiction Luokka:Psykiatria Luokka:Psykologia
Betet

Betet ovat kru-kieltä puhuva kansa Norsunluurannikon lounaisosassa. He asuvat Sassandra- ja Bandamajokien keskijuoksun välisellä alueella. Betejä on 2,6 miljoonaa henkeä. Betejen uskotaan saapuneen lännestä nykyisen Liberian alueelta. He ovat trooppisen sademetsävyöhykkeen kanta-asukkaita. Perinteisiä elinkeinoja ovat metsästys ja keräily, joiden lisäksi harjoitettiin kaskiviljelyä. Tärkeimmät viljelykasvit olivat jamssi, bataatti, maissi ja banaani. Djulien kanssa käydyn vaihdon välineenä toimivat kolapähkinät. Siirtomaa-aikana kehittyi kaakaon ja kahvin plantaasiviljely, joka tuhosi perinteisen elintavan. Käsityöammatteja ovat metallityöt, savenvalanta ja puunveisto. Asumukset ovat etupäässä nelikulmaisia taloja, joissa on oljella peitetty harjakatto. Miehet pitävät tunikamaista paitaa tai toogamaisia kankaita, naiset lanteiden ympärille kiedottavia hameita. Erilaiset korut ja arpikoristelut ovat yleisiä. Perinteinen yhteiskunta perustuu suurperheisiin, suku- ja kyläyhteisöihin ja ikäryhmiin. Avioliitto on virilokaalinen ja polygynia on yleistä. Sukulaisuussuhteet ovat patrilineaarisia. Betet harjoittavat perinteistä uskontoa, johon kuuluu luonnonvoimien ja esi-isien palvontaa sekä taikuutta. Osa kansasta on katolisia. Synkretistiset uskomukset ovat yleisiä. Beteillä on 1900-luvulla luotu kuvakirjoitusjärjestelmä, jonka käyttö on vähäistä. ==Lähteet== Luokka:Norsunluurannikon etniset ryhmät
Riversiden piirikunta

Riversiden piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 2 418 185 vuonna 2020 ja sen pinta-ala on 18 910 neliökilometriä. Piirikunnan suurin kaupunki Riverside on myös sen hallintokeskus. Riversiden piirikunta perustettiin 9. toukokuuta 1893. Alueet olivat aiemmin kuuluneet San Bernardinon ja San Diegon piirikunnille. ==Väestö== Riversiden piirikunnan asukkaista 46,7 prosenttia latinalaisamerikkalaisia, 33,9 prosenttia on valkoisia, 6,68 prosenttia aasialaisia ja 6,12 prosenttia afroamerikkalaisia. 41,4 prosenttia puhuvat myös muita kieliä kuin englantia. 90,7 prosenttia asukkaista on Yhdysvaltain kansalaisia. Piirikunnan väestön keski-ikä on 36,2 vuotta. ==Kuvat== Tiedosto:Riverside County Court House.jpg|Piirikunnan oikeustalo Tiedosto:Riverside 06Skyline.JPG|Riversiden kaupunki ==Lähteet== == Aiheesta muualla == *
Vaguja

Vaguja on kylä Märjamaan kunnassa Virossa. Ennen vuoden 2017 kuntauudistusta se kuului Vigalaan. Vuonna 2011 kylässä oli 15 asukasta. == Lähteet == Luokka:Viron kylät
Colfaxin piirikunta (New Mexico)

Colfaxin piirikunta () on Yhdysvaltojen New Mexicon osavaltiossa sijaitseva piirikunta. Sen väkiluku oli 13 760 vuonna 2010 ja sen pinta-ala on 9 759 neliökilometriä. Colfaxin suurin kaupunki Raton on myös piirikunnan hallintokeskus. Colfaxin piirikunta perustettiin 1869 ja se sai nimensä varapresidentti Schuyler Colfaxilta, joka oli virassa Ulysses S. Grantin hallinnon aikana. ==Lähteet== == Aiheesta muualla == Luokka:New Mexicon piirikunnat
Curryn piirikunta (New Mexico)

Curryn piirikunta () on Yhdysvaltojen New Mexicon osavaltiossa sijaitseva piirikunta. Sen väkiluku oli 48 376\. vuonna 2010 ja sen pinta-ala Piirikunnan pinta-ala on 3 647 neliökilometriä. Curryn suurin kaupunki Clovis on myös piirikunnan hallintokeskus. ==Lähteet== Luokka:New Mexicon piirikunnat
Telluuritrioksidi

Telluuritrioksidi eli telluuri(VI)oksidi (TeO3) on telluurin ja hapen muodostama epäorgaaninen molekyyliyhdiste. ==Ominaisuudet ja valmistus== Telluuritrioksidilla on kaksi kidemuotoa eli se on polymorfista. Kidemuodoista α-muoto on väriltään oranssinkeltaista ja sen kiderakenne muistuttaa rauta(III)fluoridin rakennetta. Tämä kidemuoto muuntuu rombedriseksi harmaaksi β-muodoksi kuumennettaessa hapen ja rikkihapon läsnä ollessa 350 °C:n lämpötilaan. Tämä kidemuoto on rakenteeltaan todennäköisesti polymeeri. Telluuritrioksidi on veteen liukenematonta, mutta liukenee emäksiin muodostaen telluraattisuoloja. Voimakkaasti kuumennettaessa yhdiste hajoaa telluuridioksidiksi. Yhdisteen α-muoto on vahva hapetin ja reagoi useiden metallien kanssa, mutta β-muoto ei ole yhtä reaktiivinen. Telluuritrioksidin α-muotoa voidaan valmistaa kuumentamalla telluurihappoa 300-360 °C:n lämpötilaan. ==Lähteet== Luokka:Oksidit Luokka:Telluuriyhdisteet
Doña Anan piirikunta

Doña Anan piirikunta () on Yhdysvaltojen New Mexicon osavaltiossa sijaitseva piirikunta. Sen väkiluku oli 209 233 vuonna 2010 ja sen pinta-ala on 9 878 neliökilometriä. Doña Anan suurin kaupunki Las Cruces on myös piirikunnan hallintokeskus. Doña Anan piirikunta perustettiin 1852 ja se sai nimensä Doña Ana Robledolta, joka kuoli alueella 1680, yrittäessään paeta suurta pueblokapinaa. Tiedosto:Doña Ana County, New Mexico, Government Center 2014.jpg|Doña Anan piirikunnan hallintorakennus. Tiedosto:Las Cruces.jpg|Las Crucesin kaupunki ==Lähteet== == Aiheesta muualla == Luokka:New Mexicon piirikunnat
Harrisin piirikunta

Harrisin piirikunta () on kahden yhdysvaltalaisen piirikunnan nimi: * Harrisin piirikunta, Georgia * Harrisin piirikunta, Texas
Harrisin piirikunta (Georgia)

Hidalgon piirikunta () on Yhdysvaltojen Georgian osavaltiossa sijaitseva piirikunta. Sen väkiluku oli 33 915 vuonna 2010 ja sen pinta-ala on 1 225 neliökilometriä. Harrisin suurin kaupunki on West Point ja sen hallintokeskus on Hamilton. ==Lähteet== == Aiheesta muualla == Luokka:Georgian osavaltion piirikunnat
Päihdehäiriö

Päihdehäiriö (ICD-10 F10-19 Päihdehäiriöt) on mielenterveyden ja käyttäytymisen häiriöihin kuuluva päihteen aiheuttama häiriö ICD-10-luokituksessa. Pääluokkaan F kuuluessaan päihdehäiriöt lukeutuvat mielenterveyden ja käyttäytymisen häiriöihin. Tarkemmin päihdehäiriöt ovat luokassa F10–F19 ollessaan lääkkeiden ja päihteiden aiheuttamien elimellisten aivo-oireyhtymien ja käyttäytymisen häiriöitä. == Yleistä == Yleisimmät päihdehäiriöt liittyvät alkoholiin ja opioideihin. Vuonna 2017 yli 12-vuotiailla yhdysvaltalaisista noin seitsemällä prosentilla oli vuoden aikana päihdehäiriö. Kun päihdehäiriö ilmenee samanaikaisesti vähintään yhden mielenterveyden häiriön kanssa, tällöin puhutaan kaksoisdiagnoosista. == Luokitus == * F10–F19 Lääkkeiden ja päihteiden aiheuttamat elimelliset aivo- oireyhtymät ja käyttäytymisen häiriöt :* F10 Alkoholin käytön aiheuttamat elimelliset aivo-oireyhtymät ja käyttäytymisen häiriöt :* F11 Opioidien käytön aiheuttamat elimelliset aivo-oireyhtymät ja käyttäytymisen häiriöt :* F12 Kannabinoidien käytön aiheuttamat elimelliset aivo-oireyhtymät ja käyttäytymisen häiriöt :* F13 Rauhoittavien lääkkeiden ja unilääkkeiden käytön aiheuttamat elimelliset aivo-oireyhtymät ja käyttäytymisen häiriöt :* F14 Kokaiinin käytön aiheuttamat elimelliset aivo-oireyhtymät ja käyttäytymisen häiriöt :* F15 Muiden piristeiden käytön aiheuttamat elimelliset aivo- oireyhtymät ja käyttäytymisen häiriöt :* F16 Hallusinogeenien käytön aiheuttamat elimelliset aivo-oireyhtymät ja käyttäytymisen häiriöt :* F17 Tupakan käytön aiheuttamat elimelliset aivo-oireyhtymät ja käyttäytymisen häiriöt :* F18 Liuotinaineiden käytön aiheuttamat elimelliset aivo-oireyhtymät ja käyttäytymisen häiriöt :* F19 Useiden lääkeaineiden ja muiden psyykkisiin toimintoihin vaikuttavien aineiden käytön aiheuttamat elimelliset aivo- oireyhtymät ja käyttäytymisen häiriöt == Katso myös == * Komorbiditeetti * Kaksoisdiagnoosi * Itselääkitys == Lähteet == * ICD-10 === Viitteet === == Aiheesta muualla == * * Luokka:Psykiatria
Lohtusyöminen

Lohtusyöminen on syömistä, jossa henkilö pyrkii ruoalla säätelemään emotionaalista tilaansa.https://www.studio55.fi/terveys/article/tassa-on-syy- lohtusyomiseen-ja-nain-paaset-ahmimisesta-eroon/124526 Lohturuoalla tarkoitetaan sellaista ruokaa, joka erityisen hyvin sopii lohtusyömiseen. Tällaiset lohturuoat ovat tyypillisesti kaloripitoisia, rasvaisia ja makeita. Esimerkkejä lohturuoista ovat suklaa, jäätelö ja ranskalaiset perunat.https://www.psychologytoday.com/us/blog/science- choice/201609/5-reasons-why-we-crave-comfort-foods Käyttäytymisen muotona lohtusyöminen on naisilla tavallisempaa kuin miehillä. Yhdysvalloissa lohtusyöminen on yhdistetty krooniseen stressiin, ja lohtusyöminen on tekijä Yhdysvaltojen lihavuuskriisissä.Dallman, Mary F.; Pecoraro, Norman; Akana, Susan F.; La Fleur, Susanne E.; Gomez, Francisca; Houshyar, Hani; Bell, M. E.; Bhatnagar, Seema; Laugero, Kevin D.; Manalo, Sotara (2003). "Chronic stress and obesity: A new view of 'comfort food'". Proceedings of the National Academy of Sciences. 100 (20): 11696–701. doi:10.1073/pnas.1934666100. JSTOR 3147854. PMC 208820. PMID 12975524. ==Katso myös== *Itselääkitys *Ylipaino *Diabetes ==Lähteet== Luokka:Painonhallinta
Lasse Niinimäki

Lasse Veikko Niinimäki (28. kesäkuuta 1934 – 16. joulukuuta 2002) oli suomalainen Loimaalla asunut agrologi ja järjestö- ja paikallishistoriasta kirjoittanut kirjailija.Lasse Niinimäen ja hänen vaimonsa hautakivi Loimaan hautausmaalla, Suomen Sukututkimusseuran Hautamuistomerkkien dokumentointihanke Hän toimi myös Loimaan kaupunginvaltuuston puheenjohtajana.Loimaan valtuuston kokoonpano 2001-2004 kaudella Niinimäki sai Lauri Jäntin säätiön kunniamaininnan vuonna 1986 kirjastaan Varsinais-Suomen maatalousperinnettä.Lauri Jäntin säätiö : Palkitut 1985-2016 == Julkaisuja == * Viisi vuosikymmentä talonpojan hyväksi 1920-1970. Maataloustuottajain Loimaan seudun yhdistys, Loimaa 1970 * Loimaan-Forssan seudun palovakuutusyhdistys 1871-1971. Loimaa 1971 * Tehokasta puuntuotantoa 1950-1975 : Mustialan-Kutisen yhteismetsän vaiheita. Mustialan-Kutisen yhteismetsä, Loimaa 1975 * Kotiseutumme Oripää. 1976 * Järjestäytynyttä tuottajatoimintaa 1920-1980 ; kirj. Martti Lehtelä, Lasse Niinimäki. Maataloustuottajain Loimaan seudun yhdistys, Loimaa 1980 * Varsinais-Suomen maatalousperinnettä. L. Niinimäki, Loimaa 1985 * Saviseudun satoa 70 vuotta 1920-1990. Maataloustuottajain Loimaan seudun yhdistys, Loimaa 1990 * Yhdessä omistaen, yhdessä kasvattaen 1950-1990 : Mustialan-Kutisen yhteismetsä 40 vuotta. Mustialan-Kutisen yhteismetsän osakaskunta, Tammela 1990 * Kolmekymmenvuotinen rauha : kertomus sodan kokeneista naisista ja miehistä sekä heidän lapsistaan vuodesta 1944 vuoteen 1975. Loimaa 1996 * Taimista tukeiksi : Mustialan yhteismetsä 1950-2000 : 50 vuotta. Mustialan yhteismetsän osakaskunta, Tammela 2000 == Lähteet == Luokka:Suomalaiset tietokirjailijat Luokka:Loimaan kaupunginvaltuutetut Luokka:Vuonna 1934 syntyneet Luokka:Vuonna 2002 kuolleet
Mustat númenorilaiset

Mustat númenorilaiset olivat J. R. R. Tolkienin fantasiamaailmassa númenorilaisia, jotka lankesivat mustaan magiaan ja ikuisen elämän tavoitteluun. Yksi heistä oli Sauronin oppiin päässyt Sauronin suu, josta tuli mahtava noita ja joka pystyi taikakeinoilla pidentämään elämäänsä. Luokka:Keski-Maan kansat
Fianna

Fianna on irlantilaisessa mytologiassa kuninkaallinen henkivartiosto, joka koostuu valiosotureista. Sen legendaarisin päällikkö on Finn Mac Cumhaill, Fenian syklin eli Fenian-taruston keskushenkilö.Cotterell 1996, s. 27 Fiannan jäsenet valittiin heidän urheutensa ja vahvuutensa perusteella, ja he noudattivat tiukkoja sääntöjä. He olivat sitoutuneet taistelemaan Irlannin suurkuninkaan puolesta vierasmaalaisia valloittajia vastaan. Rauhan aikana Fiannan jäsenet omistautuvat metsästykselle.Green 1997, s. 98 Finnin johtamana Fianna on Irlannin suurkuningas Cormacin aikana vielä melko kunniakkaasti käyttäytyvä sankarijoukko, mutta vähitellen se alkaa muistuttaa rosvokoplaa, joka uhkailee ja kiristää pienempiä kuninkaita ja päälliköitä. Cormacin pojan Cairbre Lifechairin hallituskaudella Fiannan röyhkeyttä ei enää siedetä, kun he onnistuvat loukkaamaan myös itse suurkuningasta.Kerrigan 2016, s. 140-144 Cairbre kokoaa armeijan Fiannaa vastaan, ja Cairbren joukot ja Fianna kohtaavat Cath Gabhran taistelussa. Cairbrella on miesylivoima, mutta Fiannalla paremmin koulutetut soturit. Lopulta Fianna kuitenkin lyödään. Nykyinen irlantilainen puolue Fianna Fáil (Kohtalon sotilaat) on omaksunut nimensä Fiannalta. ==Lähteet== *Cotterell, Arthur: Maailman myytit ja tarut. WSOY 1996. ISBN 951-0-17102-6 *Green, Miranda J. : Dictionary of Celtic Myth and Legend. Thames & Hudson 1997. ISBN 0-500-27975-6 *Kerrigan, Michael: Celtic legends: Heroes and warriors, myths and monsters. Amber Books Ltd 2016. ISBN 978-1-78274-331-6 === Viitteet === Luokka:Irlantilainen mytologia
François de Barthélemy

François-Marie de Barthélemy (20. lokakuuta 1747 Aubagne – 3. huhtikuuta 1830 Pariisi)François-Marie Barthélemy Archontology.org. Viitattu 27.12.2018. oli ranskalainen diplomaatti ja poliitikko. Hän oli vuonna 1797 direktoriohallituksen jäsenenä. François Barthélemyn setä oli tunnettu kirjailija ja arkeologi Jean-Jacques Barthélemy, jonka avulla hän pääsi diplomaattiuralle. Barthélemy työskenteli vuodesta 1768 Ranskan lähetystössä Tukholmassa ja vuodesta 1775 Wienissä, minkä jälkeen hän oli vuosina 1784–1792 asiainhoitajana Lontoossa. Vallankumouksen jälkeen hän oli 1792–1797 Ranskan lähettiläänä Sveitsissä.Nordisk familjebok (1904), s. 990–991 Runeberg.org. Viitattu 27.12.2018.Les Commissaires Négociateurs Ranskan senaatti. Viitattu 27.12.2018. Barthélemy edusti Ranskaa vuoden 1795 Baselin rauhanneuvotteluissa, ja neuvotteli rauhan Espanjan, Preussin ja Hessenin kanssa. Hänet valittiin 26. toukokuuta 1797 jäseneksi Ranskaa johtaneeseen viisihenkiseen direktorioon ja hän astui virkaan 6. kesäkuuta. Hän liittoutui direktoriossa Lazare Carnot’n kanssa. Rojalististen sympatioidensa vuoksi Barthélemy syrjäytettiin fructidorkuun 18. päivän vallankaappauksen yhteydessä, erotettiin direktoriosta 5. syyskuuta 1797 ja karkotettiin Ranskan Guyanaan. Hän onnistui pakenemaan sieltä Yhdysvaltoihin ja edelleen Isoon- Britanniaan. Barthélemy pääsi palaamaan Ranskaan vuoden 1799 brumairen vallankaappauksen jälkeen. Konsulihallinnon aikana hänet nimitettiin tammikuussa 1800 edustajaksi uuteen senaattiin (Sénat conservateur), jonka varapuhemieheksi hänet valittiin. Napoleon teki hänestä vuonna 1803 Ranskan kunnialegioonan komentajan ja antoi hänelle vuonna 1808 kreivin arvon. Barthélemy johti puhetta senaatin istunnossa sen äänestäessä 2. huhtikuuta 1814 Napoleonin valtaistuimelta erottamisen puolesta ja siirtyi sen jälkeen tukemaan Bourbonien valtaanpaluuta. Hän oli jäsenenä komiteassa, joka valmisteli uuden perustuslain, vuoden 1814 peruskirjan, ja sai Ludvig XVIII:n myöntämän päärinarvon. Vuodesta 1815 hän oli edustajana uudessa ylähuoneessa, päärien kamarissa. Vuonna 1818 hänestä tehtiin markiisi. ==Lähteet== ==Aiheesta muualla== Luokka:Ranskalaiset poliitikot Luokka:Ranskan suuren vallankumouksen henkilöt Luokka:Ranskalaiset diplomaatit Luokka:Vuonna 1747 syntyneet Luokka:Vuonna 1830 kuolleet
Avemetatarsalia

Avemetatarsalia on toinen kahdesta arkosaurien pääkladista (toinen on Pseudosuchia), jonka nimesi brittiläinen paleontologi Michael Benton vuonna 1999. Se käsittää linnut ja kaikki muut arkosaurit, jotka ovat läheisempää sukua niille kuin krokotiilieläimille. Avemetatarsalian alaryhmiä ovat Dinosauromorpha, lentoliskot, Scleromochlus-suku ja Aphanosauria. Dinosauromorpha käsittää dinosaurukset ja niiden lähimmät sukulaiset. Linnut kuuluvat dinosaurusten Theropoda-alalahkoon ja ovat ainoita nykyään eläviä Avemetatarsalian edustajia; muut kuolivat sukupuuttoon liitukauden joukkosukupuutossa 65 miljoonaa vuotta sitten. == Tuntomerkit == Avemetatarsalien ominaispiirre on ”kehittynyt mesotarsali”, joka muodostuu suuresta telaluusta ja pienestä kantaluusta. Tämä nilkka mahdollisti paremman liikkuvuuden. Luultavasti tämän muutoksen seurauksena avemetatarsalien kantamuodolla oli pystysuora, kaksijalkainen asento, jollainen on myös nisäkkäillä. Höyheniä ja muita samanlaisia rakenteita on esiintynyt monilla avemetatarsaileilla, karvamaisen rakenteen omaavista lentoliskoista muutamiin linnunlantioisiin dinosauruksiin (kuten Psittacosaurus ja Tianyulong) ja moniin teropodeihin, kuten dromaeosaureihin ja lintuihin. Avemetatarsaleista lentoliskoille ja linnuille on kehittynyt lentokyky. Lentoliskot olivat ensimmäisiä lentokykyisiä selkärankaisia. Niiden siivet koostuivat nahasta, lihaksesta ja muusta kudoksesta. Lintujen lentokyky kehittyi vasta myöhäisjurakaudella. Niiden siivet koostuvat eturaajojen sormista ja höyhenistä. Lentoliskojen ja lintujen lisäksi selkärankaisista vain lepakot osaavat lentää. == Luokittelu == * Aphanosauria * Ornithodira Gauthier, 1986 ** Faxinalipterus? ** Pterosauromorpha *** Scleromochlus? incertae sedis *** Lahko Pterosauria - lentoliskot ** Dinosauromorpha *** Heimo Lagerpetidae *** Dinosauriformes **** Lagosuchus **** Marasuchus **** Nyasasaurus **** Dracohors ***** Saltopus ***** Heimo Silesauridae ***** Dinosauria - dinosaurukset ****** Luokka Aves - linnut === Kladogrammi === Alla oleva kladogrammi Nesbittin mukaan (2017) kuvaa Avemetatarsalian alaryhmien sukulaisuussuhteita: == Katso myös == * Pseudosuchia * Arkosaurit * Archosauromorpha * Crocodylomorpha * Cruotarsi Luokka:Arkosaurit
Aavelaiva (Clive Cusslerin romaani)

Aavelaiva () on Clive Cusslerin vuonna 1984 julkaistu jännitysromaani. Suomeksi kirja julkaistiin samana vuonna WSOY:n kustantamana ja Maria Sivosen suomentamana. == Lähteet == Luokka:Clive Cusslerin romaanit Luokka:Jännitysromaanit Luokka:Seikkailuromaanit Luokka:Vuoden 1984 kirjat
Ensimmäinen yhteys

Ensimmäinen yhteys on tieteisfiktion alalaji, jolle on keskeistä ihmiskunnan kohtaaminen vieraiden elämänmuotojen, yleensä avaruusolentojen, kanssa. Alalajiin kuuluvat erottamattomasti ihmiskunnan ja muukalaisten välisen viestinnän ongelmien kuvailu ja näiden ongelmien ratkaiseminen tavalla tai toisella. Joitakin alalajiin kuuluvia teoksia ovat Stanisław Lemin romaani Solaris vuodelta 1961 ja Murray Leinsterin pienoisromaani Ensimmäinen yhteys vuodelta 1945. == Lähteet == Luokka:Science fictionin käsitteet
Barry Lopez

Barry Lopez (6. tammikuuta 1945 Port Chester, New York, Yhdysvallat – 25. joulukuuta 2020 Eugene, Oregon) oli yhdysvaltalainen kirjailija, anropologi ja tutkimusmatkailija joka asui matkoillaan Grönlandissa, Arktiksessa sekä myös Galápagossaarilla. Hänet tunnetaan parhaiten luontoa, ympäristöä ja käsittelevistä tietokirjoista joissa hän käsittelee ihmisen suhdetta niihin. Hänen tunnetuimmista kirjoista on Arktisia unelmia () joka sai yhdysvaltalaisen National Book Award -palkinnon vuonna 1986. == Nuoruus == Lopez syntyi Port Chesterissä New Yorkissa. Hänen äitinsä muutti sen jälkeen Kalifoniaan jossa hän vietti lapsuutensa. He muuttivat New Yorkiin kun hän oli yksitoistavuotias. New Yorkissa hän meni jesuiittojen pitämän kouluun. Koulun jälkeen hän opiskeli Notre Damen yliopistossa kuusi vuotta. Hän suoritti Bachelor-tutkinnon (BA) vuonna 1966 ja Master-tutkinnon (MAT) vuonna 1968. Sen jälkeen hän muutti Oregoniin ja työskenteli Oregonin yliopistossa ennen alkamistaan täysipäiväiseksi kirjailijaksi. Vuonna 1977 hän julkaisi kirjan Giving Birth to Thunder, Sleeping with His Daughter: Coyote Builds North America. Se on kokoelma intiaanien kujeilijatarinoita, ja siinä on 68 intiaaneilta kerättyä kansantarinaa jotka ovat kahdeksaltakymmeneltä heimolta. Niissä on usein päähenkilönä kojootti joka on mukana monissa intiaanien kansantarinoissa. Hänen seuraava kirjansa Of Wolves and Men oli kriitikoiden ylistämä. Se koostui tieteellisestä tiedosta ja kansantarinoista sekä esseistä suden roolista ihmisen kulttuurissa. Kirjaansa Arktisia unelmia varten hän vietti vuosia Arktiksessa biologien, arkeologien, öljytieteilijöiden, maisemamaalareiden ja eskimoiden parissa eläen. Hän oli myös eskimoiden mukana pyyntirekillä mutta ei itse kuljettanut asetta mukanaan tai ampunut eläimiä. Hän kertoo kirjassa Arktiksen historiasta, sen luonnosta, kasveista ja eläimistä sekä eskimoista jotka ovat eläneet alueella tuhansia vuosia. == Suomenkielelle käännetyt teokset == * == Englanniksi julkaistuja teoksia == * * * * * * * * * * * * * * * * * Lähteet: == Lähteet == == Aiheesta muualla == * * * * * * * * Luokka:Yhdysvaltalaiset tietokirjailijat Luokka:Vuonna 1945 syntyneet Luokka:Vuonna 2020 kuolleet
Magnuksen ilmiö

Magnuksen ilmiö tai Magnus-efekti on virtausfysiikan ilmiö, joka havaitaan, kun pyörivä kappale liikkuu nesteen tai kaasun läpi. Ilmiössä kappaleen rata kaartuu pyörimisen vaikutuksesta. Kaartuminen selittyy pyörivän kappaleen vastakkaisten puolten välisellä paine-erolla. Magnuksen ilmiö voidaan havaita takakierteenä urheilulajeissa kuten jalkapallossa, pesäpallossa ja kriketissä, ja se on tärkeä osa monien urheilulajien fysiikan tutkimusta. Magnuksen ilmiö vaikuttaa myös ohjusten lentoratoihin ja sitä voi hyödyntää laivojen ja lentokoneiden suunnittelussa (ks. roottoripurje ja Flettner-roottori). Magnuksen ilmiö on saanut nimensä saksalaisen fyysikon Heinrich Gustav Magnuksen mukaan. Pyörivään sylinteriin kohdistuvaa voimaa kutsutaan Kutta–Joukowski-nosteeksi Martin Kutan ja Nikolai Žukovskin (tai Joukowskin) mukaan, jotka ensimmäisenä tutkivat kyseistä ilmiötä. == Lähteet == Luokka:Virtausdynamiikka
Trenton (Georgia)

Trenton on kaupunki Yhdysvaltojen Georgian osavaltion luoteisosassa. Sen väkiluku oli vuoden väestönlaskennassa 2 301. Kaupunki on Daden piirikunnan hallintokeskus. Trenton on osa Chattanoogan suurkaupunkialuetta. Kaupungin alkuperäinen nimi oli Salem. Siitä tuli piirikuntansa hallintokeskus vuonna 1839. Nykyisen nimensä se sai 1841. ==Kuvia kaupungista== Tiedosto:TrentonGaPostOffice.jpg|Trentonin postitoimisto. Tiedosto:GA SR 136 in Trenton, Georgia October 2016.jpg|Kaupunkinäkymää. Tiedosto:Guthrie's in Trenton, GA October 2016.jpg|Trentonin Guthrie's -pikaruokaravintola. ==Lähteet== ==Aiheesta muualla== Luokka:Georgian osavaltion kaupungit
Aavelaiva (Outsiderin romaani)

Aavelaiva on Outsiderin romaani vuodelta 1943. Se julkaisi Otava Karma- sarjassa. Seaflower on julkaissut sen uudelleen vuonna 1996 sarjassa Seaflower's classics n:o 13. WSOY julkaisi sen ruotsiksi vuonna 1948 tekijänimellä Henrik Horna sarjassa Triangelböckerna (nro 9). Kirjan päähenkilö on Klaus Karma. Karma-sarja sai kiittäviä arvosteluja lehdissä. Esimerkiksi Kansan Lehdessä arvostelija kirjoittaa: == Lähteet == Luokka:Vuoden 1943 kirjat Luokka:Suomalaiset rikosromaanit
Minun ystäväni

Minun ystäväni on Petri Virtasen säveltämä ja sanoittama lastenlaulu. Laulu kertoo ystävyydestä ja lapsena kasvamisesta. Laulu esiintyy useilla äänitteillä ja se löytyy myös monista lasten toivelaulukirjoista sekä koulujen musiikinkirjoista. == Lähteet == Luokka:Lastenlaulut
Marian paratiisi

Marian paratiisi on vuonna 2019 ensi-iltansa saanut draamaelokuva, jonka on ohjannut Zaida Bergroth. Elokuvan pääosissa ovat Pihla Viitala, Satu Tuuli Karhu, Saga Sarkola, Elina Knihtilä ja Tommi Korpela. Elokuva perustuu tositapahtumiin, ja sen päähenkilö on herätysliikkeen johtaja ja unisaarnaaja Maria Åkerblom (Viitala), jonka pyörittämä uskonnollinen lahko muutti Helsingin Meilahteen 1920-luvulla. Elokuvassa lahkossa asuva teini-ikäinen tyttö Salome (Karhu) alkaa kyseenalaistamaan lahkon opetuksia ja tekoja. Elokuvaa kuvattiin Suomessa ja Virossa. Marian paratiisi sai maailmanensi- iltansa 6. syyskuuta 2019 Toronton kansainvälisillä elokuvajuhlilla. Teatteriensi-illan se sai Suomessa 4. lokakuuta 2019. Elokuvan lavastus - Jaagup Roomet - voitti parhaan lavastussuunnittelun Jussi-palkinnon. Elokuva kuvattiin pääosin Virossa. Elokuvan ideoi sen puolisonsa Daniel Kuitusen kanssa tuottanut Kaisla Viitala ja käsikirjoituksen laati Anna Viitala yhdessä Jan Forsströmin kanssa. Kaisla ja Anna ovat elokuvan pääosan esittäjän Pihla Viitalan siskoja. ==Rooleissa== ==Arvosteluja== Helsingin Sanomat Pertti Avola Hufvudstadsbladet Krister Uggeldahl ==Lähteet== ==Aiheesta muualla== * * Luokka:Zaida Bergrothin ohjaamat elokuvat Luokka:Vuoden 2019 suomalaiset elokuvat Luokka:Suomalaiset historialliset draamaelokuvat Luokka:Suomalaiset elämäkertaelokuvat
Betel (Kanaaninmaa)

Betel, Beetel tai Bethel (hepreaksi; Jumalan talo) oli juutalaisten muinainen pyhä paikka. Vanhassa Testamentissa Betel mainitaan kymmeniä kertoja. Vanhan Testamentin kertomuksen mukaan Jaakob näki pakomatkallaan unessa näyn taivaaseen ulottuvista tikapuista, joita pitkin enkelit kulkivat. Jaakob pystytti paikalle muistokiven (Yeagar Sahaduta)Popp, Volker, 2010, s. 59 ja antoi seudulle nimen Betel eli "Jumalan talo". Myös Abrahamilla oli ollut alttari "Betelissä".1\. Mooseksen kirja 12:8 Näiden mainintojen yhteydet nykyiseen paikkaan ovat arvailuja. == Nykyinen Betel == Edward Robinson yhdisti Beitin-nimisen arabikylän raamatulliseen Beteliin tutkimuksissaan vuosina 1838–52. Teoria on nykyisin laajasti hyväksytty. Paikka sijaitsee noin 17 kilometriä Jerusalemista pohjoiseen muinaisessa Kanaanin maassa ja nykyisessä Palestiinassa. Beitin on Ramallahin vieressä Jordan-joen Länsirannalla, jonka Israel otti hallintaansa kuuden päivän sodassa vuonna 1967.Juusola, 2014, s. 14 Beitinissä on asukkaita noin 2 500\. Beitinin vieressä on juutalainen Beit Elin siirtokunta, joka perustettiin vuonna 1977. Siellä on noin 6000 asukasta. == Lähteet == == Kirjallisuutta == * * Luokka:Raamatun paikat
Kiribatin presidentti

Kiribatin presidentti on Kiribatin valtionpäämies. Parlamentti valitsee keskuudestaan ehdokkaat, joista presidentti valitaan suoralla vaalilla neljävuotiselle toimikaudelle. Sama henkilö voi toimia presidenttinä korkeintaan kolme kautta. Viitattu 27.12.2018 == Luettelo Kiribatin presidenteistä == Kuva Nimi Elinaika Virkakausi Ieremia Tabai 1950 – 1979 – 1982 Rota Onorio 1919 – 1982 – 1983 Ieremia Tabai 1950 – 1983 – 1991 Teatao Teannaki 1936 – 2016 1991 – 1994 Tekiree Tamuera, vt. 1940 – 1994 Ata Teaotai, vt. ? 1994 Teburoro Tito 1953 – 1994 – 2003 Tion Otang, vt. ? 2003 Anote Tong 1952 – 2003 – 2016 Taneti Maamau 1960 – 11. maaliskuuta 2016 – == Lähteet == * Luokka:Luettelot presidenteistä
Sirkka Harjunmaa

Sirkka Kaarina Harjunmaa (o.s. Rytkönen; 5. toukokuuta 1926 Helsinki – 8. joulukuuta 2018 HelsinkiSirkka Harjunmaan muistokirjoitus Helsingin Sanomissa.) oli suomalainen pianisti ja Sibelius-Akatemian lehtori.Otavan Iso Musiikkitietosanakirja 2, s. 520–521. Helsinki 1977. ISBN 951-1-04191-6 Harjunmaa opiskeli pianonsoittoa Sibelius-Akatemiassa Ilmari Hannikaisen johdolla ja suoritti diplomitutkinnon vuonna 1952. Vuonna 1950 hän oli voittanut Maj Lind -pianokilpailun. Ensikonserttinsa hän piti vuonna 1961. Harjunmaa toimi pianonsoiton opettajana Sibelius-Akatemiassa 1962–1984 ja lehtorina 1984–1993. ==Lähteet== Luokka:Suomalaiset pianistit Luokka:Suomalaiset musiikkipedagogit Luokka:Vuonna 1926 syntyneet Luokka:Vuonna 2018 kuolleet